METODE I STRATEGIJE / UVOĐENJE U NOVU TEMU I MOTIVACIJA ZA UČENJE

**UDICE**

**Udice** predstavljaju zadatke, situacije ili pitanja koja imaju za cilj da „upecaju“ dječiju pažnju i pokreću ih da:

* Aktiviraju znanje koje već imaju i povežu ga sa novom situacijom
* Uvedu djecu u predmet izučavanja i potaknu njihovo interesovanja

Udicu obično koristimo na početku časa/teme, tako što (umjesto najave teme ili naslova) osmislimo neku situaciju ili problem koji zahtijeva rješenje. Cilj je da znanja i vještine koje želite da djeca usvoje, posluže za rješavanje datog problema, odnosno da ih stiču kroz traganje za odgovorom na stvarni problem.

**Primjeri udica:**

* Novinski članak (Danas sam pročitala/ jako me iznenadio/ uznemirio... šta vi mislite...)
* Posjeta/pismo (stvarne ili izmišljene) osobe koja ima problem koji treba riješiti
* Moguća problemska situacija (nestanak vode, struje... kako rješiti problem snabdijevanja u međuvremenu...)
* Nekome treba pomoć (osoba, životinje...)
* Odluka koju treba donijeti (putovanje, nabavka, zanimanje...)
* Dilema ili različita mišljenja više osoba o jednom pitanju, koje treba razriješiti
* Potraga za izgubljenim....
* Inspirativna priča/film/citat/izreka

Nakon što je razgovor nakon „udice“ pokrenuo niz pitanja (šta sve trebamo naučiti), slijedi proces traganja za znanjima i razvoj vještina.